Ude i verden forfølges, chikaneres og dræbes forfattere og tegnere, der har en anden holdning end magthaverne. Alene i 2006 blev 38 skribenter dræbt. SF foreslår Byrådet, at Frederikshavn benytter sit nye image som værtsby til at tilbyde forfulgte skribenter og tegnere  husly i byen. Fribyordningen er et skridt i bestræbelsen på at sikre ytringsfrihed for alle og fungerer allerede i andre europæiske byer som eksempelvis Stavanger. Danske byer, som vælger at tilslutte sig ordningen, skal give kost og logi samt et skrivebord og en pc til  asylanterne og kan forvente  økonomisk støtte fra fonde og Kulturministeriet. Efter SF's opfattelse  er det vigtigt, at Frederikshavn støtter de forfattere, journalister og tegnere, som undertrykkes og chikaneres, fordi de insisterer på retten til at sige deres mening og kritisere de politiske magthavere.

Opsummering:
Frederikshavn er i færd med at udvikle sig fra værftsby til værtsby. Derfor er byen perfekt som hjemsted for forfulgte forfattere. Det mener SF.